Дональд Трамп менен Владимир Зеленскийдин Ак үйдөгү жолугушуусу (2025)

АКШ президенти Дональд Трамп менен украин мамлекет башчысы Владимир Зеленскийдин маанилүү жолугушуусу — 2025-жылдын 28-февраль күнү Вашингтондогу Ак үйдө болуп өттү. Адеп эки өлкөнүн лидерлери Ак үйдөгү Сүйрү бөлмөдө журналисттердин суроолоруна жооп берип, Украинанын минералдык ресурстарына байланыштуу эки өлкөнүн ортосунда кол коюлат деп күтүлүп жаткан келишим тууралуу сөз кылышты. Жолугушуу кызуу талкууга кирген учурда президент Трамп жана вице-президент Жей Ди Вэнс Зеленскийди катуу үндөр жана айыптоолор менен коштолгон талкууларда ачык сынга алышты. Бул окуя АКШнын тарыхында биринчи жолу болуп, иштеп жаткан президент конокко келген чет элдик лидерге камеранын алдында ушундай жол менен оозеки түрдө каршы чыкты. Жолугушуу коомдук талаш-тартыш менен так резолюциясыз аяктады. Жолугушуудан көп өтпөй Владимир Зеленский Ак үйдөн чыгып кетти. The Guardian басылмасы сүйлөшүүлөрдүн жыйынтыгын "жакынкы тарыхтагы эң ири дипломатиялык кырсыктардын бири" — деп мүнөздөдү.

 Фон 
Украина менен Америка Кошмо Штаттарынын президенттеринин сүйлөшүүлөрү Дональд Трамптын Украина боюнча акыркы катаал билдирүүлөрүнүн, анын ичинде Украинанын президенти Владимир Зеленскийди украиналыктардын 4% гана колдоосунан улам диктатор жана легитимсиз деп айыптоосунун фонунда пландаштырылган. Мындан тышкары, сүйлөшүүлөрдүн жүрүшүндө, ошондой эле Украинанын пайдалуу кендерин (мунай, сейрек кездешүүчү металлдар, ж.б.) Кошмо Штаттарга берүүнү караган "пайдалуу кендер боюнча" келишимге кол коюу пландаштырылган.

 Булактар 

Категория:АКШ
Категория:Украина
Категория:Саясат